Έλλη Λαμπέτη

Η **Έλλη Λαμπέτη** (γεννημένη ως **Έλλη Λούκου**, Βίλια, 12 Απριλίου 1922 – Νέα Υόρκη, 3 Σεπτεμβρίου 1983) ήταν μια από τις μεγαλύτερες Ελληνίδες ηθοποιούς.

## Βιογραφία
[μικρογραφία|Η οικία που γεννήθηκε η Έλλη Λαμπέτη στα [Βίλια, Αττική.]]

Γεννήθηκε στα Βίλια Αττικής, στις 12 Απριλίου 1922. (Λανθασμένα σε επίσημες βιογραφίες της έως και σήμερα αναφέρεται ως ημερομηνία γεννήσεως τη το 1924,1926  ή 1930.)

Το πραγματικό της όνομα ήταν Έλλη Λούκου. (το όνομα Λαμπέτη, ήταν καλλιτεχνικό ψευδώνυμο από τον θείο της, επίσης ηθοποιό αριστούχο απόφοιτο του Εθνικού Θεάτρου, Σταμάτη Λούκου, ο οποίος από μικρή ακούγοντας την να απαγγέλει ποιήματα την προέτρεψε να γίνει ηθοποιός. Ο  ίδιος το δανείστηκε από τους ήρωες του Αστραπόγιαννου στο ομώνυμο ποίημα του Βαλαωρίτη). 

Ο πατέρας της, Κώστας Λούκος, είχε αρχικά ταβέρνα στα Βίλια, ενώ αργότερα κατά την μετακίνηση τους στην Αθήνα ασχολήθηκε με το εμπόριο ξυλείας ενώ η μητέρα της ήταν η Αναστασία Σταμάτη, κόρη του παπα-Σταμάτη, απόγονοι γενιάς συναγωνιστών του Κολοκοτρώνη στην επανάσταση του 1821. 

Τα παιδικά της χρόνια στα Βίλια και στο Πόρτο Γερμενό, όπου παραθέριζε η οικογένεια, ήταν φτωχικά αλλά πολύ όμορφα. Το 1928 η οικογένεια μετακόμισε μόνιμα στην Αθήνα, επειδή η μητέρα της, Αναστασία, ήθελε τα παιδιά της να σπουδάσουν στο πανεπιστήμιο. 

Είχε 6 μεγαλύτερα αδέρφια, μεταξύ των οποίων έναν δίδυμο αδελφό, τον Τάκη, που πέθανε από φυματίωση το 1941.  Ο γάμος της με τον Μάριο Πλωρίτη (ο οποίος παρέμεινε φίλος της και στάθηκε δίπλα της μέχρι το τέλος της ζωής της) το 1950 υπήρξε ατυχής. Χώρισαν το 1953, όταν γνωρίστηκε με τον Δημήτρη Χορν και μαζί έγραψαν μία από τις πιο λαμπρές σελίδες στην ιστορία του ελληνικού θεάτρου και κινηματογράφου και υπήρξαν αγαπημένο ζευγάρι στη ζωή και στη σκηνή.

Από τον Δ. Χορν χώρισε το 1959, όταν γνώρισε τον Αμερικανό συγγραφέα Φρέντερικ Γουέικμαν (Frederic Wakeman), τον οποίο παντρεύτηκε, αλλά χώρισε το 1976 μετά από πολλά προβλήματα και όντας χρόνια σε διάσταση. Ο καρκίνος κάνει την εμφάνισή του στη ζωή της ηθοποιού το 1969, αφού της στέρησε τις αγαπημένες της αδελφές, τις οποίες έχασε όλες (εκτός από την Αντιγόνη, η οποία έζησε αρκετά χρόνια και μετά τον θάνατο της Έλλης) από καρκίνο του μαστού. Μετά την εγχείρηση (ολική μαστεκτομή) στην οποία υποβλήθηκε στις ΗΠΑ, επιστρέφει και προσπαθεί να το ξεπεράσει.

Μια προσπάθεια υιοθεσίας (της μικρής Ελοίζ ή Λίζας ) από κοινού με τον Γουέικμαν, της δημιούργησε πλείστα προβλήματα, όταν δικαστική απόφαση την υποχρέωσε να επιστρέψει το παιδί, μετά παρέλευση 4 χρόνων, στους φυσικούς γονείς του. Η περιπέτεια αυτή της δημιούργησε γενική κατάπτωση και μελαγχολία, που την κράτησε μακριά από το θέατρο.

Ο καρκίνος έκανε την επανεμφάνισή του μετά από 11 χρόνια, το 1980. Οι μεταστάσεις ήταν συνεχείς. Οι χημειοθεραπείες  και ακτινοθεραπείες στις οποίες υποβλήθηκε έπληξαν τις φωνητικές της χορδές, με αποτέλεσμα σταδιακά να χάσει και τη φωνή της. Η τελευταία παράσταση στην οποία πρωταγωνίστησε στην Αθήνα ήταν το "Σάρα - Τα παιδιά ενός κατώτερου Θεού" στον ρόλο της κωφής Σάρας.

Στις 3 Σεπτεμβρίου 1983 στις 7:30 το πρωί άφησε την τελευταία της πνοή στο νοσοκομείο Mount Sinai Hospital των ΗΠΑ, όπου είχε μεταβεί λίγες εβδομάδες πριν. Στις 5 Σεπτεμβρίου 1983 η σορός της μεταφέρθηκε στην Αθήνα και στις 6 Σεπτεμβρίου 1983 κηδεύτηκε με δημόσια δαπάνη στο Α' Νεκροταφείο Αθηνών.

Την ίδια χρονιά δημοσιεύτηκε η βιογραφία της από τη δημοσιογράφο Φρίντα Μπιούμπη, με τίτλο: *Έλλη Λαμπέτη: Η τελευταία παράσταση,* στην οποία η συγγραφέας παραθέτει κομμάτια από τη ζωή της ηθοποιού όπως εκείνη της τα αφηγήθηκε, μερικούς μήνες πριν φύγει από τη ζωή.

## Επαγγελματική σταδιοδρομία
[μικρογραφία|αριστερά|Η Λαμπέτη με τον Δημήτρη Χορν στην ''[Ιστορία μιας κάλπικης λίρας|Κάλπικη λίρα*.]]

Το 1941 έδωσε εξετάσεις έπειτα από παρότρυνση του θείου της και απέτυχε, τόσο στη [[Δραματική Σχολή του Εθνικού Θεάτρου]], όσο και στην νεοσύστατη τότε σχολή Κοτοπούλη. Μετά από παρακάλια του θείου της, έγινε τελικά δεκτή με την Κοτοπούλη να λέει  "Δεν χάθηκε και ο κόσμος, για μια κομπάρσα παραπάνω",  Γρήγορα ωστόσο και η ίδια αναγνώρισε το ταλέντο της και την βοήθησε να διαπρέψει.

Πρώτη της θεατρική εμφάνιση σε ρόλο πρωταγωνίστριας ήταν τον Νοέμβριο 1942, σε ηλικία 20 ετών στο έργο "[[Η Χάνελε πάει στον Παράδεισο]]" του [[Γκέρχαρτ Χάουπτμαν]]. Η συνεργασία της με το [[Θέατρο Τέχνης «Κάρολος Κουν»]] το διάστημα '46-'48, είναι αυτή που την καθιερώνει ως εξαίρετη ηθοποιό. Ξεχώρισαν οι ερμηνείες της στον "[[Γυάλινος κόσμος|Γυάλινο κόσμο]]", στην "Αντιγόνη" και στο πρώτο ανέβασμα του "[[Ματωμένος Γάμος|Ματωμένου γάμου]]" στην Ελλάδα, παράσταση για την οποία έγραψε τη γνωστή πλέον μουσική ο [[Μάνος Χατζιδάκις]]. Ακολούθησαν οι συνεργασίες της με τον θίασο της [[Κατερίνα Ανδρεάδη|Κατερίνας Ανδρεάδη]] (1948) και το [[Εθνικό Θέατρο Ελλάδας|Εθνικό Θέατρο]] (1948). Από το 1949 ανήκει στο θίασο του [[Κώστας Μουσούρης|Κώστα Μουσούρη]], όπου οι μεγαλύτερες επιτυχίες της ήταν το "Πεγκ, καρδούλα μου" και "Η κληρονόμος", έργα που ξανανέβασε αρχές '60. Το 1952 συγκροτεί με τον [[Δημήτρης Χορν|Δημήτρη Χορν]] και τον [[Γεώργιος Παππάς|Γιώργο Παππά]] τον θίασο Λαμπέτη - Παππά - Χορν και από το 1956 τον θίασο Λαμπέτη-Χορν. Ανέβασαν με μεγάλη επιτυχία κλασικά έργα, όπως το "Νυφικό κρεβάτι", "Αριστοκρατικός δρόμος", "Το παιχνίδι της μοναξιάς" και περιόδευσαν σε [[Αίγυπτος|Αίγυπτο]], [[Κωνσταντινούπολη]] και [[Κύπρος|Κύπρο]].
[[Αρχείο:Το_τελευταίο_ψέμμα_(αφίσα).jpg|μικρογραφία|δεξιά|Η [[κινηματογραφική αφίσα]] της ταινίας *Το τελευταίο ψέμα*, του 1958.]]

Μετά τον χωρισμό της με τον Χορν το 1959, συνεχίζει τη θεατρική της πορεία τη δεκαετία του 1960 με δικό της θίασο, με μεγαλύτερή της επιτυχία, καλλιτεχνικά το "[[Λεωφορείον ο πόθος]]" (της είχε στείλει και συγχαρητήρια επιστολή ο [[Γιώργος Σεφέρης]]) και εμπορικά το "Πέπσι" (έκανε 400 παραστάσεις, αριθμό ρεκόρ για την εποχή). Όμως η πιο ώριμη επαγγελματική δεκαετία της ήταν του 1970, παρ' όλα τα προσωπικά της προβλήματα. Ανέβασε με εξίσου μεγάλη επιτυχία από [[μιούζικαλ]] ("Η γλυκιά Ίρμα", 1972) μέχρι [[Αντόν Τσέχωφ]] ("[[Ο Βυσσινόκηπος|Ο βυσσινόκηπος]]", 1974 με τον [[Δημήτρης Παπαμιχαήλ|Δημήτρη Παπαμιχαήλ]]). Το 1977 συνεργάστηκε στη "Φθινοπωρινή ιστορία" με τον [[Μάνος Κατράκης|Μάνο Κατράκη]], που επιπλέον τους συνέδεε βαθιά φιλία. Ανεπανάληπτες οι ερμηνείες της στο "Δεσποινίς Μαργαρίτα", στη "[[Φιλουμένα Μαρτουράνο]]" και στα "Μονόπρακτα". Τελευταία της παρουσία στο θέατρο ήταν το 1981 στο έργο "Σάρα - Τα παιδιά ενός κατώτερου Θεού", υποδυόμενη με επιτυχία την κωφάλαλη Σάρα. Και στον [[Ελληνικός κινηματογράφος|ελληνικό κινηματογράφο]] οι επιτυχίες της δεν ήταν λίγες, ιδιαίτερα σε ταινίες όπως *Το κορίτσι με τα μαύρα*, *Κυριακάτικο ξύπνημα* και [[Η Κάλπικη λίρα|Η κάλπικη λίρα]].

Για την ερμηνεία της στο *Τελευταίο ψέμα* ήταν υποψήφια για βραβείο [[BAFTA]] (British Academy of Film and Television Arts) A' γυναικείου ρόλου.

== Κινηματογράφος ==


== Θέατρο ==

Παραστάσεις στις οποίες συμμετείχε η Έλλη Λαμπέτη:

=== Θίασος [[Μαρίκα Κοτοπούλη|Μαρίκας Κοτοπούλη]] ===
* 1942 Ιανουάριος: *«Το ταξίδι του γάμου»* του Κάρλο Ντε Φρις
:Φεβρουάριος: *«Αλάτι και πιπέρι»* του Ρενέ Μορέλ
:Νοέμβριος: *«Η Χάνελε πάει στον παράδεισο»* του Γκέοργκ Χάουπτμαν
* 1944 Μάρτιος: *«Ο ψεύτης και η καλόγρια»* του Κουρτ Γκετς
:Απρίλιος: *«Φουσκοθαλασσιές»* του [[Δημήτρης Μπόγρης|Δημήτρη Μπόγρη]]

=== Θιάσος [[Μιράντα Μυράτ|Μιράντας Μυράτ]] - [[Κώστας Μουσούρης|Κώστα Μουσούρη]] ===
* 1944 Αύγουστος: *«Σκάνδαλο σε γυμνάσιο θηλέων»* ή (*«Τόπο στα νειάτα»*) του Λαντισλάς Φοντόρ
:Οκτώβριος: *«Χάιλ Χίτλερ»»* των Δημήτρη Ευαγγελίδη - [[Αλέκος Σακελλάριος|Αλέκου Σακελλάριου]]
* 1945 Ιανουάριος: *«Η μεγάλη στιγμή»* του [[Αλέκος Λιδωρίκης|Αλέκου Λιδωρίκη]]
:Φεβρουάριος: *«Οι έμποροι της δόξας»* των Μαρσέλ Πανιόλ-Πολ Νιβουά
:Μάρτιος: *«Η κυρία προέδρου»* των Μωρίς Ενεκέν-Πολ Βεμπέρ
:Νοέμβριος: *«Μποέμ»* του Ρενάτο Μόρντο

=== [[Θέατρο Τέχνης «Κάρολος Κουν»]] ===
* 1946 *«Εμείς κι ο χρόνος»* του Τζον Πρίσλεϊ
:Νοέμβριος: *«Γυάλινος κόσμος»* του [[Τένεσι Ουίλιαμς]]
* 1947 Ιανουάριος: *«Αντιγόνη»* του [[Ζαν Ανούιγ]]
:Απρίλιος: *«Ο γάμος της Μπάρμπαρα»* του Τζέιμς Μπάρι, - *«Αίτηση γάμου»* του [[Αντόν Τσέχωφ|Άντον Τσέχωφ]], - *«Στις θάλασσες του Βορρά»* του [[Ευγένιος Ο' Νηλ|Ευγένιου Ο' Νηλ]]
:Μάιος: *«Το φιόρο του Λεβάντε»* του [[Γρηγόριος Ξενόπουλος|Γρηγόριου Ξενόπουλου]]
:Δεκέμβριος: *«Ζωή με τον πατέρα»* των Χάουαρντ Λίντσεϊ- Ράσελ Κρουζ
:Οκτώβριος: *«Ήταν όλοι τους παιδιά μου»* του [[Άρθουρ Μίλερ]]
* 1948 Ιανουάριος: *«Ο ανακριτής έρχεται»* του Τζον Πρίσλεϊ
:Απρίλιος: *«Ο ματωμένος γάμος»* του [[Φεδερίκο Γκαρθία Λόρκα]]

=== Θίασος [[Κατερίνα Ανδρεάδη|Κατερίνας]] ===
* 1948 Ιούνιος: *«Ο Απόλλων του Μπελάκ»* του [[Ζαν Ζιρωντού]]
:Ιούλιος: *«Χρυσή μου Ρουθ»* του Νόρμαν Κράσνα

=== [[Εθνικό θέατρο]] ===
* 1948 Νοέμβριος: *«Ο κουρέας της Σεβίλλης»* του [[Πιερ-Ωγκυστέν Καρόν ντε Μπωμαρσαί|Μπωμαρσαί]]
* 1949 Φεβρουάριος: *«Οι Φοιτητές»* του [[Γρηγόριος Ξενόπουλος|Γρηγόριου Ξενόπουλου]]

=== Θίασος Μουσούρη ===
* 1949 Οκτώβριος: *«Η κληρονόμος»* των Ρουθ και Αύγουστου Γκετς
* 1950 Ιανουάριος: *«Ανθρώπινη φωνή»* του [[Ζαν Κοκτώ]]
:Απρίλιος: *«Ένας αξιοθαύμαστος υπηρέτης»* του Τζέιμς Μπάρι
:Δεκέμβριος: *«Πεγκ, καρδούλα μου»* του Τζ. Χάρτλεϊ Μάνερς
* 1951 Νοέμβριος: *«Χαμένοι στο σκοτάδι»* του Πωλ-Βίνσεντ Κάρολ
:Δεκέμβριος: *«Το κουρέλι»* του Ντάριο Νικοντέμι

=== Θίασος [[Γιώργος Παππάς|Γ. Παππά]] - Ελ. Λαμπέτη - [[Δημήτρης Χορν|Δημ. Χορν]] ===
* 1952 Οκτώβριος: *«Βαθιά, γαλάζια θάλασσα»* του [[Τέρενς Ράττιγκαν]]
:Δεκέμβριος: *«Ξενοδοχείο Η ευτυχία»* του Μαρκ Ζιλμπέρ Σωβαζόν
* 1953 Φεβρουάριος: *«Νόρα (Το σπίτι της κούκλας)»* του [[Ίψεν|Ερρίκου Ίψεν]]
:Μάρτιος: *«Αγαπούλα»* του [[Άρτουρ Σνίτσλερ]]
:Οκτώβριος: *«Τρεις άγγελοι»* του Αλμπέρ Υσόν
:Δεκέμβριος: *«Γαλάζιο φεγγάρι»* του Χιου Χέρμπερ
:<nowiki/>
:1954 Απρίλιος: *«Ο άνθρωπος με την ομπρέλα»* των<nowiki/> Ντά<nowiki/>ινερ-Μόρουμ

* 1954 Νοέμβριος έως 1955 Φεβρουάριος. Περιοδεία στον Ελληνισμό του εξωτερικού

=== Θίασος Μουσούρη ===
* 1955 Οκτώβριος: *«Πρόσκληση στον πύργο» του Ζαν Ανούιγ*
* 1956 Φεβρουάριος: *«Το τελευταίο βαλς»* του [[Σόμερσετ Μομ]]
:Απρίλιος: *«Νυχτερινή επίσκεψη»* του Ζίγκφριντ Γκέγιερ

=== Θίασος Ελ. Λαμπέτη - Δημ. Χορν ===
* 1956 Οκτώβριος: *«Αριστοκρατικός δρόμος»* του Τζέιμς Μπάρι
:Νοέμβριος: *«Βροχοποιός»* του Ρίτσαρντ Νας
* 1957 Φεβρούαριος: *«Ζιζή»* της Αννίτα Λους
:Οκτώβριος: *«Το νυφικό κρεβάτι»* του Γιαν ντε Νάρτογκ
* 1958 Μάρτιος: *«Ένα ζευγάρι παπούτσια»* του Κλωντ Μανιέ
:Οκτώβριος: *«Το παιχνίδι της μοναξιάς»* του Ουίλιαμ Γκίμπσον
:Νοέμβριος: *«Ο Βαβάς»* του Αντρέ Ρουσσέν
* 1959 Φεβρουάριος: *«Η κυρία με τις καμέλιες»* του [[Αλέξανδρος Δουμάς (υιός)|Αλέξανδρου Δουμά]]
:Απρίλιος: *«Εραστής από χαρτόνι»* του Ζακ Ντεβάλ

=== Θίασος Έλλης Λαμπέτη ===
* 1961 Οκτώβριος: *«Το θαύμα της Άννυ Σάλιβαν»* του Ουίλλιαμ Γκίμπσον
:Δεκέμβριος: *«Πεγκ, καρδούλα μου»* του Τζ. Χάρτλευ Μάννερς
* 1962 Μάρτιος: *«Η μικρή μας πόλη»* του [[Θόρντον Ουάιλντερ]]. Συμπρωταγωνιστεί ο [[Νίκος Κούρκουλος]]
:Απρίλιος: *«Ανοιξιάτικο τραγούδι»* του Τζων Βαν Ντρούτεν
:Νοέμβριος: *«Οντίν»* του Ζαν Ζιρωντού
* 1962 Δεκέμβριος: *«Η κληρονόμος»* του Ρουθ Αυγούστου Γκετς
* 1963<nowiki/> Φεβρουάριος: *«Σαμπρίνα»* του Σάμιουελ Τέηλορ. Συμπρωταγωνιστεί ο Νίκος Κούρκουλος
* 1964<nowiki/> Μάρτιος: *«Ατλαζένιο γοβάκι»* του [[Πωλ Κλωντέλ]] - συμμετοχή στο Εθνικό θέατρο
: Οκτώβριος: *«Ξυπόλητοι στο πάρκο»* του [[Νιλ Σάιμον]]. Συμπρωταγωνιστεί ο [[Κώστας Καρράς]] 
* 1965 Φεβρουάριος: *«Λεωφορείο ο πόθος»* του [[Τένεσι Ουίλιαμς]]. Συμπρωταγωνιστεί ο Κώστας Καρράς 
* 1966 Οκτώβριος: *«Αγία Ιωάννα»* του [[Τζωρτζ Μπέρναρντ Σω]] 
:Νοέμβριος: *«Μαμζέλ Πέπσυ»* της Πιερέτ Μπρυνό 
:Δεκέμβριος: *«Θυμήσου τον Σεπτέμβρη»* του [[Νόελ Κάουαρντ]] 
* 1968-1969 *«Σαράντα καράτια»* του Πιερ Μπαριγιέ - Ζαν Πιερ Γκρεντύ
* 1969 Δεκέμβριος: *«Φράνκυ»* του Μαρκ Κάρσον. Σκηνοθεσία δική της
* 1970 Φεβρουάριος: *«Το άνθος του κάκτου»* των Πιερ Μπαριγιέ-Ζαν Πιερ Γκρεντύ

=== Θίασος Ελ. Λαμπέτη - [[Λάμπρος Κωνσταντάρας|Λ. Κωνσταντάρα]] ===
* 1970 Οκτώβριος: *«Τσιν τσιν»* της Φρανσουά Μπιγιεντού
:Νοέμβριος: *«Μια λαίδη στο σφυρί»* του [[Ουίλιαμ Σόμερσετ Μομ]]

=== Θίασος Ελ. Λαμπέτη ===
* 1971 Οκτώβριος: *«Πέντε μονόπρακτα: Ζαν Κοκτώ *«Η ψεύτρα»»*-*«Την έχασα»*-*«Ανθρώπινη φωνή»*, Αύγουστου Στρίντμπεργκ *«Η πιο δυνατή»*, Κάθριν Μάνσφηλντ *«Μις Μπριλ»*. Δημοτικό θέατρο Πειραιώς*
:Αύγουστος: *«Ο λογαριασμός»* της Φρανσουάζ Ντορέν
* 1972 Ιανουάριος: *«Γλυκιά Ίρμα»* των Αλεξάντερ Μπρεφόρ-Μαργκερίτ Μονό. Συμπρωταγωνιστεί ο [[Ντίνος Ηλιόπουλος]]. Η Λαμπέτη τραγουδάει ζωντανά για μοναδική φορά στη καριέρα της.
:Οκτώβριος: *«Η τυφλόμυγα»* του Λ. Λίκμπορν. Συμπρωταγωνιστεί η [[Κατερίνα Ανδρεάδη]]
* 1973 Ιανουάριος: *«Οι μικρές αλεπούδες»* της [[Λίλιαν Χέλμαν]]. Συμπρωταγωνιστεί η Κατερίνα Ανδρεάδη - η τελευταία της εμφάνιση στο θέατρο
* 1974 Νοέμβριος: *«Ο βυσσινόκηπος»* του [[Άντον Τσέχοφ]] - συνεργασία με [[Κρατικό Θέατρο Βορείου Ελλάδος]]
* 1975 Οκτώβριος: *«Δεσποινίς Μαργαρίτα»* του Ρομπέρτο Αλτάιντε
* 1977<nowiki/> Νοέμβριος: *«Φθινοπωρινή ιστορία»* του Αλεξέι Αρμπούζοφ - συμπρωταγωνιστεί ο [[Μάνος Κατράκης]]
* 1978 Απρίλιος: *«Έξι μονόπρακτα: Μπέρτολτ Μπρεχτ - *«Η εβραία»* (από το «Τρόμος και Αθλιότητα στο Γ’ Ράιχ), Αύγουστου Στρίντμπεργκ - *«Η Πιο Δυνατή»*, Αντόν Τσέχωφ - *«Μια Ψυχούλα»*, Ζαν Κοκτώ - *«Η ανθρώπινη φωνή»*, *«Η ψεύτρα»*, *«Ο Πιερότος («Την έχασα»)»*» *
* 1978-1979 Οκτώβριος: *«Φιλουμένα Μαρτουράνο»* του [[Εντουάρντο Ντε Φιλίππο|Εντουάρντο Ντε Φιλίπο]]. Συμπρωταγωνιστεί ο [[Δημήτρης Παπαμιχαήλ]]
* 1980 Ιανουάριος: *«Ντόλλυ»* του [[Θόρντον Ουάιλντερ]]. Συμπρωταγωνιστεί ο Δημήτρης Παπαμιχαήλ.
* 1981 -1982 *«Σάρα - Τα παιδιά ενός κατώτερου Θεού»* του Μαρκ Μέντοφ. Συμπρωταγωνιστεί ο [[Λευτέρης Βογιατζής]]

== Δισκογραφία ==
Έχει τραγουδήσει σε πρώτη εκτέλεση, στην θεατρική παράσταση *«Γλυκιά Ίρμα»* του 1972 τα:
: *«Αγόρι μου που `σαι μακριά»*, στίχοι [[Λευτέρης Παπαδόπουλος]], μουσική [[Γιάννης Σπανός]]
: *«Θα σ΄ αγαπώ» στίχοι, Λ. Παπαδόπουλος - Γ. Σπανός (μαζί με τον Δημήτρη Μαλαβέτα)
: *«Ίρμα η γλυκιά»*, Λ. Παπαδόπουλος - Γ. Σπανός
: *«Στον ουρανό να σε βρω», Παπαδόπουλος - Γ. Σπανός (μαζί με Δημήτρη Μαλαβέτα)*

* 1972 *«Η Γλυκιά Ίρμα»*. Τα τραγούδια της παράστασης από την δισκογραφική εταιρεία COLUMBIA -ΕΜΙ
* 1983 *«Η Έλλη Λαμπέτη διαβάζει Καβάφη»*. Δισκογραφική εταιρεία ΔΙΟΝΥΣΟΣ
:*«Η Έλλη Λαμπέτη διαβάζει από το κατά Ματθαίον Ευαγγέλιο και από τους Ύμνους και τα Εγκώμια της Μεγάλης Εβδομάδας»*. Δισκογραφική εταιρεία LYRA
* 1984 *«Έξι μονόπρακτα»*, από την ομώνυμη θεατρική παράσταση του 1971. Δισκογραφική εταιρεία ΔΙΟΝΥΣΟΣ
* 1989 *«Αποσπάσματα θεατρικού λόγου»*, δισκογραφική εταιρεία ΣΕΙΡΙΟΣ
## Τηλεόραση
* 1979 *«Κείμενα Μεγάλης Εδομάδας»*, 6 επεισόδια σε σκηνοθεσία Παντελή Βούλγαρη στην ΥΕΝΕΔ
* Απαγγελία της Έλλης Λαμπέτη από το ''Κατά Ματθαίον'' ''Ευαγγέλιο''
## Τιμητικές διακρίσεις
* 1951 της απενεμήθη το έπαθλο «Κοτοπούλη» για την ερμηνεία της στα έργα *«Η κληρονόμος»* και *«Πεγκ, καρδούλα μου»*
* 1961 «Αριστείον Κινηματογραφικής Αξίας» για τις ταινίες στις οποίες έπαιξε την περίοδο 1955-61.
* 1980 Βραβείο «Φεστιβάλ Ιθάκης»  για την πολυετή καλλιτεχνική της προσφορά.
* 1983 ο κινηματογράφος «Γρανάδα» μετονομάστηκε σε Θέατρο «Λαμπέτη».
* 2002 η «Ελληνική Εταιρεία Μαστολογίας» έδωσε το όνομα της ηθοποιού στο κέντρο ψυχοκοινωνικής υποστήριξης γυναικών με καρκίνο του μαστού.
* Για την ερμηνεία της στο *[[Το τελευταίο ψέμμα|Τελευταίο ψέμα]]* ήταν υποψήφια για βραβείο BAFTA (British Academy of Film and Television Arts) A' γυναικείου ρόλου
*Το όνομά της δόθηκε σε Θέατρο της Αθήνας.Το "Θέατρο Λαμπέτη" βρίσκεται στην Λεωφόρο Αλεξάνδρας 106, Αθήνα 114 72.

## Βιβλιογραφία
* 
* 
* 
* 

## Παραπομπές


## Πηγές
* Η μηχανή του χρόνου - Αφιέρωμα στην Έλλη Λαμπέτη, Alpha TV, 2006
* Μεγάλες Ιέρειες του Θεάτρου” σε σκηνοθεσία Στ.Τσαρουχά (Cosmote tv, History channel 2023)

## Εξωτερικοί σύνδεσμοι
* 
* 
* 
* 
* 

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί ραδιοφώνου
Κατηγορία:Ενταφιασμοί στο Πρώτο Νεκροταφείο Αθηνών